#

# B.1 OPIS PREDMETU ZÁKAZKY

1. **PREDMET ZÁKAZKY**

Predmetom zákazky je nákup a výmena záchytných bezpečnostných zariadení (BZ), tlmičov nárazov typu SMA z celokovovej galvanizovanej konštrukcie na diaľniciach, rýchlostných cestách a cestách vo vlastníctve a správe Národnej diaľničnej spoločnosti, a.s (ďalej len „NDS“) po ich čiastočnej alebo celkovej deformácii.

Rozsah, počet,  druh požadovaných prác a materiálu a konkrétny termín dodania predmetu zákazky na jednotlivé dodávky alebo práce, ako aj konkrétne vymedzený úsek pozemnej komunikácie budú upresňované priebežne formou objednávok verejného obstarávateľa vystavených oprávnenou osobou v zmysle jednotkových cien podľa  prílohy č. 1 k súťažným podkladom.

1. **miesto dodania predmetu zákazky**

Miestom dodania predmetu zákazky sú diaľnice, rýchlostné cesty a cesty vo vlastníctve a správe NDS uvedené v nasledujúcej tabuľke. Presná lokalizácia dodania predmetu zákazky bude upresnená v samostatných objednávkach.

**Zákazka zahŕňa nasledovné oblasti a úseky komunikácií:**

**Oblasť 1**: patria sem komunikácie aktuálne v dĺžke 223 km v správe stredísk SSÚD 1 Malacky, SSÚD 2 Bratislava, SSÚD 3 Trnava, SSÚR 1 Galanta:

|  |  |  |
| --- | --- | --- |
| **Kom.** | **Úseky** | **SSÚD/SSÚR** |
| D1 | Bratislava - Trnava - Piešťany - Horná Streda | SSÚD 2, SSÚD 3 |
| D2 | Čuňovo - Bratislava - Malacky – Brodské | SSÚD 2, SSÚD 1 |
| D4 | Križovatka Stupava D2xD4, Jarovce – hr. priechod SR/A | SSÚD 2, SSÚD 1 |
| R1 | Trnava - Sereď - Galanta – Nitra, Západ | SSÚR 1 |
| R1A | Nitra, Západ - Nitra, Zobor | SSÚR 1 |

**Oblasť 2**: patria sem komunikácie aktuálne v dĺžke 400 km v správe stredísk: SSÚD 4 Trenčín, SSÚD 5 Považská Bystrica, SSÚD 6 Martin, SSÚD8 L. Mikuláš, SSÚR 2 N. Baňa, SSÚR 3 Zvolen, SSÚR 6 Čadca, SSÚR 7 Lučenec v úsekoch:

|  |  |  |
| --- | --- | --- |
| **Kom.** | **Úseky** | **SSÚD/SSÚR** |
| D1 | Horná Streda - Trenčín - Ilava - Považská Bystrica - Hričovské Podhradie - Lietavská Lúčka, Dubná Skala - Turany, Ivachnová - Važec | SSÚD 4, SSÚD 5, SSÚD 8 |
| R1 | Hronský Beňadik – Lehôtka pod Brehmi - Žiar nad Hronom – Zvolen – Banská Bystrica  | SSÚR 2, SSÚR 3 |
| R2 | Žiar n.Hronom obchvat, Ruskovce - Pravotice, Budča - Zvolen - Pstruša - Kriváň, Mýtna – Lovinobaňa, Tomášovce, Tornaľa obchvat, Figa obchvat, Ožďany obchvat | SSÚR 2, SSÚD 4, SSÚR 3, SSÚR 7 |
| R3 | Oravský Podzámok – Horná Lehota, Trstená-obchvat, H. Štubňa | SSÚD 8, SSÚR 3 |
| R6, I/49A | Privádzač Púchov, Dolné Kočkovce - Púchov | SSÚD 5 |
| I/64B | Privádzač Lietavská Lúčka | SSÚD 5 |
| I/65, I/16 | Olichov, Budča - Pustý hrad | SSÚR 2 |
| I/9 | Trenčín - Drietoma, Drietoma - Starý Hrozenkov | SSÚD 4 |
| I/11, I/11A | Budatín - Žilina - Brodno, Kys. Lieskovec - Oščadnica - Čadca, Bukov | SSÚR 6 |
| D3 | Hr. Podhradie - Žilina-Brodno, Čadca, Bukov - Svrčinovec - Skalité - št. hr. SK/PL | SSÚR 6 |

**Oblasť 3**: patria sem komunikácie aktuálne v dĺžke 210 km v správe stredísk: SSÚD 9 Mengusovce, SSÚD 10 Beharovce, SSÚD 11 Prešov a SSÚR 4 Košice v úsekoch:

|  |  |  |
| --- | --- | --- |
| **Kom.** | **Úseky** | **SSÚD/SSÚR** |
| D1 | Važec - Mengusovce - Levoča – Beharovce – Prešov, Západ, Prešov - Košice, Sever - Bidovce | SSÚD 9, SSÚD 10, SSÚD 11, SSÚR 4 |
| I/16 | Šaca - Pereš - Košice, Červený Rak - Prešovská - Sečovská | SSÚR 4 |
| R4 | Obchvat Svidníka, Košice - Milhosť | SSÚD 11, SSÚR 4 |
| I/20 | Budimír - KDH - Prešovská - Sečovská  | SSÚR 4 |
| I/16 | Hrhov - Mokrance, Obchvat Brzotín  | SSÚR 4 |
| I/17 | Košice - Barca | SSÚR 4 |
| I/18 | Jablonov - Studenec | SSÚD 10 |

Pozn.: Vo výnimočných prípadoch verejný obstarávateľ si vyhradzuje právo doplniť miesta plnenia predmetu zákazky o úseky neuvedené v bode 2 tejto časti SP, a to v závislosti od skutočných potrieb verejného obstarávateľa počas doby platnosti rámcovej dohody.

1. **POŽIADAVKY NA PREDMET ZÁKAZKY:**
	1. **Všeobecne**:

Plnenie predmetu zákazky požadujeme v zmysle STN 73 6101, STN EN 1317-1, STN EN 1317-2, STN EN 1317-3, STN EN 1317-4 a STN EN 1317-5, TP 065 Tlmiče nárazov, TKP10 Záchytné bezpečnostné zariadenia, zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov.

Verejný obstarávateľ požaduje dopravné značenie vyhotoviť s technickými požiadavkami v zmysle ***STN 01 8020.***

* 1. **Technicko-kvalitatívne požiadavky na BZ**

Požadujeme predložiť montážný návod predkladaného tlmiča nárazu a popis s informáciami v zmysle TP 2/2013 bodu (TP 065) 10.1.

Každý typ tlmiča musí byť ľahko prepojiteľný s jestvujúcimi zvodidlami. Pri inštalácii je potrebné minimalizovať zásah do prevádzkovanej vozovky, platí to aj pre inštalovaný tmič nárazu na moste ako aj mimo neho. V prípade kotvenia tlmiča na moste požadujeme, aby veľkosť použitého kotvenia (dĺžka kotvy) nezasahovala do hydroizolácie mosta.

Každžý tlmič musí mať certifikát s jasne identifikovanými odkazmi na technické špecifikácie alebo technické normy, vydaný orgánmi kontroly kvality alebo určený orgánmi s právomocou posudzovať zhodu.

Použité BZ bude spĺňať požadovanú úroveň zachytenia.

Oceľové súčasti BZ musia zodpovedať základným ustanoveniam TKP 20 Oceľové konštrukcie.

Protikorózna ochrana oceľových prvkov BZ musí vyhovovať požiadavkám TP 068 Protikorózna ochrana oceľových konštrukcií mostov.

* 1. **Zabezpečenie pracovného miesta realizácie BZ**

Vykonáva príslušné stredisko správy a údržby diaľnic (ďalej len „SSÚD“) alebo stredisko správy a údržby rýchlostných ciest (ďalej len „SSÚR“) a zabezpečí potrebnú súčinnosť počas plnenia predmetu objednávky.

* 1. **Požiadavky na realizáciu**
		1. Požadované práce bude realizovať zhotoviteľ oprávnený na túto činnosť, práce budú realizované zaškolenými a poučenými pracovníkmi v zmysle platných právnych predpisov, technických noriem a podmienok tejto Dohody.
		2. Zhotoviteľ sa bude riadiť východiskovými podkladmi verejného obstarávateľa, jeho pokynmi, zápismi a dohodami oprávnených zamestnancov zmluvných strán a rozhodnutiami a vyjadreniami dotknutých orgánov štátnej a verejnej správy.
		3. Presný rozsah, množstvo a druh požadovaných prác a materiálu, ktoré je potrebné vykonať a dodať spolu s termínom realizácie, ako aj konkrétne vymedzený úsek pozemnej komunikácie, na ktorom je potrebné realizáciu diela vykonať, budú upresňované priebežne pre každý jednotlivý prípad v čiastkových objednávkach vystavených verejným obstarávateľom.
		4. Z dôvodu potreby identifikácie rozsahu prác a dodávok materiálu bude podľa potreby najprv vykonaná obhliadka poškodeného záchytného bezpečnostného zariadenia s popisom poškodených častí, pričom k popisu je potrebné priložiť aj fotodokumentáciu konkrétnych poškodených častí. Na základe výsledkov obhliadky zhotoviteľ predloží cenovú ponuku, ktorá poslúži ako podklad pre vystavenie čiastkovej objednávky verejným obstarávateľom a stanoví predpokladaný termín nástupu na vykonávanie diela.
		5. Pred realizáciou opravy poškodeného záchytného bezpečnostného zariadenia je zhotoviteľ povinný si dohodnúť presný termín opravy s vedúcim príslušného SSÚD alebo SSÚR. Kontaktné údaje vedúceho SSÚD/SSÚR budú uvedené vždy v čiastkovej objednávke.
		6. Začiatok a ukončenie prác ohlási zhotoviteľ poverenej osobe na príslušnom SSÚD, resp. SSÚR.
		7. Zhotoviteľ je povinný organizovať práce tak, aby neohrozil bezpečnosť iných účastníkov cestnej premávky a nepoškodil majetok NDS.
		8. Zhotoviteľ zabezpečí pri plnení Dohody bezpečnosť cestnej premávky a dodržiavanie pravidiel cestnej premávky svojich pracovníkov pri práci v súlade s ustanoveniami zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov.
		9. Za organizáciu prác zodpovedá zástupca zhotoviteľa poverený riadením prác, zodpovedný zástupca zhotoviteľa bude uvedený v cenovej ponuke v súlade s bodom 3.4.4.
		10. Pracovníci zhotoviteľa sa budú pohybovať len vo vymedzených priestoroch, budú dbať na svoju bezpečnosť, pričom neohrozia bezpečnosť iných osôb ani majetok NDS.
		11. Zhotoviteľ zodpovedá za poriadok a čistotu na mieste plnenia a je povinný odstraňovať na vlastné náklady odpady a nečistoty, ktoré produkuje pri svojej činnosti.
		12. Objednávateľ v súlade s ustanovením § 2 vyhlášky MŽR SR č. 344/2022 Z.z. určuje nasledujúce podmienky o fyzickom nakladaní so stavebnými odpadmi alebo odpadmi z demolácií: Pri realizácii diela vzniknú nasledujúce druhy stavebného odpadu:

|  |  |  |  |
| --- | --- | --- | --- |
|  | číslo | názov | kategória |
| (i) | 17 04 05 | železo a oceľ | O |
| (ii) | 17 09 03 | iné odpady zo stavieb a demolácií vrátane zmiešaných odpadov obsahujúce nebezpečné látky | N |

(i) Zhotoviteľ bude ako držiteľ odpadu nakladať s odpadom uvedeným v tomto bode, písm. (i) nasledovným spôsobom: Po demontáži oceľových častí poškodeného tlmiča bude tento druh odpadu zhotoviteľom prepravený do miesta ním určeného, kde bude odovzdaný osobe oprávnenej nakladať s odpadmi podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej iba „zákon o odpadoch“), ktorá tento druh odpadu odoberie („vykúpi“) za dohodnutú cenu a zabezpečí jeho recykláciu. Zisk z takto odobratého odpadu patrí objednávateľovi.

(ii) Zhotoviteľ bude ako držiteľ odpadu nakladať s odpadom uvedeným v tomto bode, písm. (ii) nasledovným spôsobom: Po odstránení poškodenej základovej platne pod tlmičom bude tento druh odpadu zhotoviteľom prepravený do miesta ním určeného, kde bude odovzdaný osobe oprávnenej nakladať s odpadmi podľa zákona o odpadoch, ktorá zabezpečí zneškodnenie tohto druhu odpadu uložením na skládku nebezpečných odpadov. Náklady na zneškodnenie tohto druhu odpadu hradí zhotoviteľ.

* + 1. Plnenie z Dohody vykonáva zhotoviteľ s vhodným strojovým vybavením a v kvalite zodpovedajúcej príslušným normám.
		2. Predmet zákazky bude vykonávaný postupne na základe samostatných čiastkových objednávok.
		3. Odovzdanie staveniska pre vykonanie opravy, poučenie o BOZP, potvrdzovanie vykonaných opráv a rekapitulácie výmer bude zabezpečovať príslušné SSÚD/SSÚR zápisom do stavebného denníka.
		4. Pred začatímvykonávania samostatného diela zhotoviteľ oznámi elektronicky objednávateľovi (vedúci SSÚD/SSÚR, vedúci odboru 40600, vedúci oddelenia 40601 a zadávateľ objednávky)začatie prác minimálne 48 hodín vopred z dôvodu zosúladenia s výkonom prác príslušné SSÚD/SSÚR.
	1. **Ďalšie požiadavky na predmet zákazky (ostatné požiadavky)**
	2. Uchádzač, ktorý nie je priamo výrobcom bezpečnostného zariadenia (ďalej len „**BZ**“) predloží doklad od výrobcu/distribútora výrobcu resp. doklad potvrdený výrobcom/distribútorom výrobcu, z ktorého bude vyplývať záväzok výrobcu/distribútora dodávať uchádzačovi BZ; spolu s týmto dokladom uchádzač zároveň predloží aj doklad od výrobcu resp. doklad potvrdený výrobcom, z ktorého bude vyplývať oprávnenie uchádzača dodávať toto BZ priamo, či prostredníctvom distribútora a realizovať opravy predmetného BZ.

Zhotoviteľ predloží originál alebo overenú kópiu zmluvy o výhradnej distribúcii, resp. Obchodnom zastupovaní, prípadne obdobnej zmluvy. Verejný obstarávateľ prijme aj iný rovnocenný doklad predložený zhotoviteľom.

* 1. **Objednanie predmetu zákazky**

Čiastkové objednávky sú oprávnené vystavovať osoby oprávnené konať v technických veciach Dohody.

* 1. **Preberanie predmetu zákazky**

a) Preberacieho konania opravy BZ sa za verejného obstarávateľa ako objednávateľa zúčastní osoba oprávnená za SSÚD, resp. SSÚR, a osoba oprávnená rokovať a konať vo veciach technických.

b) Oprávnená osoba za SSÚD/SSÚR vykoná fyzickú obhliadku za účelom kontroly skutočne vykonaných prác a spôsobu osadenia BZ a potvrdí stavebný denník a súpis vykonaných prác.

c) O odovzdaní a prevzatí samostatného diela spíšu zmluvné strany Odovzdávací - preberací protokol o odovzdaní a prevzatí samostatného diela.

d) K preberaniu prác je potrebné zo strany zhotoviteľa predložiť objednávateľovi nasledovné doklady:

* Stavebný denník, potvrdený osobami oprávnenými konať za objednávateľa (osoba oprávnená za SSÚD/SSÚR) s odsúhlasením rekapitupácie výmer
* Rekapitulácia prác uvedená v stavebnom denníku
* Súpis skutočne vykonaných prác
* Fotodokumentácia zobrazujúca stav po vykonaní diela
* Doklad preukazujúci ekologickú likvidáciu/zhodnotenie odpadu
* Odovzdávajúci – preberací protokol